《汉江城楼》
明代·李言恭

楼阁依山出，城高逼太空。
帆樯入烟雾，波浪过帘栊。
灯火深林里，星河流水中。
人家半渔者，蓑笠挂秋风。

作者简介：明凤阳府盱眙人，字惟寅，号青莲居士。李景隆七世孙。万历二年袭临淮侯，守备南京。好学能诗，奋迹词坛，招邀名流，折节寒素，两都词人游客望走如鹜。有《贝叶斋稿》、《青莲阁集》。